2019. gada Noteikumi Nr.

Rīgā (prot. Nr.   .§)

**Grozījumi Ministru kabineta 2015. gada 10. februāra noteikumos Nr. 77 "Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020. gada plānošanas periodā"**

Izdoti saskaņā ar

Eiropas Savienības struktūrfondu un

Kohēzijas fonda 2014.-2020. gada plānošanas

perioda vadības likuma 20. panta

3., 4., 7. un 8. punktu

Izdarīt Ministru kabineta 2015. gada 10. februāra noteikumos Nr. 77 "Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020. gada plānošanas periodā" (Latvijas Vēstnesis, 2015, 44. nr.; 2016, 113. nr.; 2017, 187. nr.) šādus grozījumus:

1. Papildināt 47. punktu aiz vārdiem "cita informācija" ar vārdiem "izmantojot vadības informācijas sistēmu".

2. Papildināt noteikumus ar 531., 532., 533., 534., 535. un 536. punktu šādā redakcijā:

"531. Finansējuma saņēmējs saskaņā ar līgumu vai vienošanos par projekta īstenošanu reizi gadā līdz 30. janvārim par iepriekšējo kalendāro gadu un kopā ar noslēguma maksājuma pieprasījumu (ja attiecināms) iesniedz sadarbības iestādē pārskatu par projekta dalībniekiem (5. pielikums), izmantojot vadības informācijas sistēmu.

532. Finansējuma saņēmējs pārskatā par projekta dalībniekiem apkopo un iekļauj datus, tai skaitā Eiropas Parlamenta un Padomes 2013. gada 17. decembra Regulas (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 1. un 2. pielikumā noteiktos datus, kas nepieciešami pārbaudei, revīzijai, uzraudzībai, izvērtēšanai, finanšu pārvaldībai un ziņošanai Eiropas Komisijai.

533. Sadarbības iestāde pārbauda un apstiprina finansējuma saņēmēja iesniegto pārskatu par projekta dalībniekiem 20 darbdienu laikā pēc informācijas saņemšanas. Ja pārskats par projekta dalībniekiem tiek iesniegts kopā ar noslēguma maksājuma pieprasījumu, sadarbības iestāde to pārbauda un apstiprina līdz noslēguma maksājuma pieprasījumā iekļauto attiecināmo izdevumu apstiprināšanai.

534. Sadarbības iestādei, veicot šo noteikumu 533. punktā minēto pārbaudi, ir tiesības labot neprecīzos datus, atbilstoši tai pieejamos reģistros un valsts informācijas sistēmās iekļautiem datiem. Gadījumā, ja tiek konstatētas neprecizitātes datos, kas nav pieejami reģistros un valsts informācijas sistēmās, sadarbības iestāde lūdz finansējuma saņēmēju precizēt iesniegto pārskatu par projekta dalībniekiem vai sniegt papildus informāciju.Finansējuma saņēmējs veic precizējumus pārskatā par projekta dalībniekiem vai sniedz papildus informāciju piecu darbdienu laikā pēc sadarbības iestādes pieprasījuma saņemšanas vai citā termiņā, par ko atsevišķi vienojas ar sadarbības iestādi.

53**5**. Šo noteikumu 533. punktā minēto termiņu var pagarināt par precizējumu vai papildus informācijas izskatīšanai nepieciešamo laiku, bet ne ilgāk kā par 10 darbdienām pēc precizējumu saņemšanas dienas.

53**6**. Sadarbības iestāde, apstiprinot nākamo maksājuma pieprasījumu, kas iesniegts pēc šo noteikumu 531. punktā minētā pārskata apstiprināšanas, neatbilstoši veiktos izdevumus, ja tādi radušies, saskaņā ar līgumu vai vienošanos par projekta īstenošanu ietur no nākamā vai noslēguma maksājuma pieprasījuma."

3. Papildināt 54. punktu aiz vārda "saņēmējs" ar vārdiem "vadības informācijas sistēmā vai elektroniskā dokumenta formā".

4. Papildināt noteikumus ar VII. nodaļu šādā redakcijā:

"VII. Noslēguma jautājums

67. Finansējuma saņēmējs 2. pielikuma E sadaļu par 2018. gadu sadarbības iestādē iesniedz:

67.1.  kopā ar pirmo 2019. gada starpposma maksājuma pieprasījumu, ja tā iesniegšanas termiņš ir ne vēlāk kā līdz 2019. gada 31. martam;

67.2. līdz 2019. gada 31. martam, ja 2019. gada pirmais starpposma maksājuma pieprasījums jāiesniedz sadarbības iestādē pēc šajā apakšpunktā minētā termiņa."

5. Svītrot 2. pielikuma ievadā vārdus "E sadaļa (12.p.) jāiesniedz reizi gadā ar projekta starpposma maksājuma pieprasījumu, ko iesniedz kā pirmo kalendāra gadā, ESF projektiem, kuros ir noteikts rezultāts vai rādītājs "dalībnieku skaits", kā arī tajos ERAF projektos, kas paredz fizisku personu apmācības vai kapacitātes stiprināšanas pasākumus."

6 Svītrot 2. pielikuma E sadaļu.

7. Papildināt noteikumus ar 5. pielikumu šādā redakcijā (pielikums).

Ministru prezidents A. K. Kariņš

Finanšu ministrs J. Reirs